E un tip de abordare care „facilitează transcenderea abuzivă a semnificațiilor textuale și poate institui relații cauzale false [...] Lucrurile au fost frecvent înfățișate ca și cum autorul șid est Jüngerț ar fi încremenit în durata primului deceniu postbelic.“ Nu e locul în aceste însemnări să insist asupra evoluției ulterioare a lui Ernst Jünger, dar e bine de știut că, în cel de Al Doilea Război, a făcut parte tot din aripa nobilă a Wehrmacht-ului, alcătuită în cea mai mare parte din aristocrația militară de școală veche, aflată într-o opoziție mai mult sau mai puțin absconsă față de partidul nazist, fiind în cele din urmă exclus din armată ca „nedemn“ de a face parte din ea.